cyanic-selkie/wikianc huggingface dataset:
Man Alive!
Det er ei blanding av gamle og nye innspelingar. «Ain't It Always» vart spelt inn i desember 1976, «Spanish Suite» i april 1979, «Feed the People» i 1989 med korvokal lagt til seinare, og «I Don't Get It» i 1991. Biografien til Zimmer av Crosby, Stills & Nash plasserer «Acadienne» med songane frå albumet Looking Forward, og basert på personelle som medverkar å innspelinga, er han frå april 1998. Dateringa av dei andre songane er ikkje kjend. Stills introduserte «Heart's Gate» som ein ny song på ein konsert i 2003. Graham Nash syng på «Wounded World», som han var med å skrive, og «Acadienne» og «Feed the People». Neil Young spelar på «Different Man» og «Round the Bend». Herbie Hancock spelar på «Spanish Suite». Somme av desse songane var opphavleg planlagt for eit album som aldri kom ut i 1979.
Ric Wake
Ric Wake er ein USA-amerikansk plateprodusent som har vunne fire Grammyprisar og to Oscarprisar. Medan han var fast produsent for Sony Music Entertainment arbeidde han med songarar som Celine Dion, Whitney Houston, Lucero, Taylor Dayne, Mariah Carey, Jessica Simpson, Anastacia, Barry Manilow, Marc Anthony og Jennifer Lopez. Han har arbeidd med den greske komponisten Yanni.
Fylkesveg 161 i Aust-Agder
Fylkesveg 161 i Aust-Agder går mellom Ovelandsdalen og Furre bru i Froland kommune. Vegen er 7,1 km lang.
Lars Christensentoppen
Lars Christensentoppen er det høgaste punktet på Peter I Øy, utanfor kysten av Antarktis, med ei høgd på 1640 moh. Fjellet er ein skjoldvulkan og det er ikkje kjend om han er utdøydd eller ikkje, sidan toppen er dekt av is.
Fjellet er kalla opp etter Lars Christensen, eigaren av kvalbåten DS «Odd I» som segla kring øya i januar 1927.
Deiraøya
Deiraøya er ei gruppe kunstige øyar i Dubai i Dei sameinte arabiske emirata. Prosjektet var opphavleg planlagt som ein del av Palm Islands og vart kalla Palm Deira.
Tidleg i oktober 2007 var 20 % av den opphavlege palmeøya ferdig, og ein hadde nytta 200 millionar kubikkmeter sand, og i 2008 var over ein fjerdedel ferdig. I november 2008 vart planane endra og sidan 2008 har prosjektet vore lagt på is.
I oktober 2013 annonserte utviklaren Nakheel at prosjektet var endra og at dei kom til å kalle øya 'Deira Island'. Deira Island vil ha kring 1400 butikkar, eit hotell og eit amfiteater.
Bø i Radøy
Bø er hovudgarden i den gamle Bø-sokna i Radøy. Garden er sterkt oppdelt, i meir enn tjue små bruk. Dessuten er det frådelt mange bustadtomter i eit kommunalt byggjefelt på Bø. Garden var frå gammalt ått av Munkeliv kloster. Namnet Bø tyder 'bustad'.
Garden vart truleg rydda for rundt 2000 år sidan. Garden vart delt i to bruk alt i mellomalderen, og vidare oppdelt i mange omgangar til det var tjue gardsbruk på slutten av 1800-talet.
Hordabø kyrkje står ovanfor Bøvågen. Den førse kyrkja vart reist her på 1100-talet, og garden kan ha vore prestegard alt frå den gongen, men det er meir truleg at presten budde på Rikstad. I 1784 vart det gjeve kongeleg løyve til å etablere gjestgjeveri i Bøvågen.
Masque av Kansas
Masque er det tredje studioalbumet til det amerikanske progressive rockebandet Kansas. Albumet kom ut i september 1975.
Opningssporet, «It Takes a Woman's Love (To Make a Man)», vart miksa på ny og gjeve ut på singel, men selde for dårleg til å gå inn på salslistene. Den nye miksen inkludert ekstra gjestevokal og eit segment som er heilt forskjellig frå albumversjonen.
Albumet nådde 70. plassen på Billboard-lista i USA og hadde i løpet av ein månad selt 250 000 eksemplar. Masque hadde selt til gullplate for 500 000 selde eksemplar i desember 1977.
Albumet vart ommastra for CD i 2001 og ei ny ommastra utgåve kom ut på vinyl i 2014.
Shamal av Gong
Shamal er det sjette studioalbumet til progrockbandet Gong, gjeve ut på Virgin Records den 13. februar 1976. Albumet var produsert av trommeslagaren til Pink Floyd, Nick Mason, og vart spelt inn i desember 1975. Dette var det første Gong-albumet spelt inn utan grunnleggjaren Daevid Allen.
Gong
med gjester
Gregory Rock
Gregory Rock er ei klippe som stikk opp av isen på vestsida av Hershey Ridge, 13 km vest-sørvest for Linwood Peak i Ford Ranges i Marie Byrd Land i Antarktis. Ho vart kartlagt av US Geological Survey frå landmålingar og flyfoto tekne av U.S. Navy i 1959–65 og vart namngjeven av Advisory Committee on Antarctic Names etter Elmer D. Gregory, ein flymekanikar ved Williams Field i McMurdo Sound, under Operasjon Deep Freeze 1967.
Fylkesveg 162 i Aust-Agder
Fylkesveg 162 i Aust-Agder går mellom Trekleiva og Kleivene i Froland kommune. Vegen er 976 meter lang.
Jams
Jams eller yams er det vanlege namnet for nokre artar i planteslekta Dioscorea. Dei er tropiske slyngeplanter med store, stivelseshaldige rot- og stengelknollar som kan etast. Dei kan innehalde ei gift som forsvinn når dei vert kokte.
Platý i Imathía
Platý (gresk Πλατύ) er ein distriktsby og ein tidlegare kommune i periferieininga Imathía i periferien Sentral-Makedonía i Hellas. Platý inngår frå 2011 som ei kommunaleining i kommunen Alexándria.
Ved folketeljinga i 2011 hadde kommunaleininga Platý 9 614 innbyggjarar, medan tettstaden med same namn hadde 2 083 innbyggjarar.
Crystal Palace FC
Crystal Palace Football Club er ein ein fotballklubb heimehøyrande i London Borough of Croydon, ein bydel i det sørlege London. Klubben vart skipa 10. september 1905 og kom i den engelske ligaen i 1920. Selhurst Park, eit stadion med plass til 25 486 tilskodarar, har vore heimebane sidan 1924. Laget spelar i raude og blå drakter.
Crystal Palace FC har nådd finalen i FA-cupen ved to høve, både i 1990 og 2016 vart det tap. I sin beste ligasesong, 1990/91-sesongen, enda klubben på tredjeplass i fyrstedivisjon bakom Arsenal FC og Liverpool FC.
Ayn Halaqim
Ayn Halaqim (arabisk عين حلاقيم, òg skrive Ein Halakim) er ein landsby nordvest i Syria i Hama guvernement, vest for Hama. Av stader i nærleiken finn ein al-Bayda og Masyaf i nord, al-Bayyadiyah i nordaust, Nisaf i aust, Kafr Kamrah i søraust, Mashta al-Helu i sørvest, Ayn al-Shams i vest og Wadi al-Oyun i nordvest. I følgje Syrisk statistisk sentralbyrå (CBS), hadde Ayn Halaqim eit folketal på 1 126 i 2004.
Namn
Namnet Ayn-Halaqim består av to arabiske ord: Ayn, som tyder «vasskjelde» og Halaqim, fleirtal av Houlkoum som tyder ein «røyrleidning». I lag vert dei to åra «vasskjelda med røyr». Landsbyen har mange vasskjelder og den viktigaste ligg i hjartet av landsbyen, like ved den nye kyrkja, og vert kalla «den store kjelda».
Det er oppdaga spor av røyr til denne kjelda, og ein trur at desse røyra gav vatn til eit gammalt kongedøme på den andre sida av fjellet, og at dette er opphavet til namnet.
Klima
Landsbyen ligg 750-900 meter over havet og har derfor noko lågare temperatur enn låglandet kring. Klimaet er òg tørt om sommaren, men med kring 900 mm nedbør i året, er landsbyen ein av dei mest regnfulle i heile Syria.
Elva al-Sarout renn langs dalen mellom landsbyen og Jabal al-Helou, og gjev vatn til slettene kring landsbyen og frukthagane i området, der ein dyrkar eple, aprikos, svisker, pærer, druer og oliven.
Trond Hegna
Trond Hegna var ein norsk pressemann og politikar frå Oslo. Han var i 1920-åra medlem av Arbeidarpartiet og seinare Norges Kommunistiske Parti. I mellomkrigsåra var han medlem i organisasjonen Mot Dag, og etter andre verdskrigen var han fleire periodar stortingsrepresentant for Arbeiderpartiet.
Liv og gjerning
Hegna var son til folkeskulelærar. Sjølv studerte han frå 1918 ved Universitetet i Oslo. Han gjekk då med i Den Socialdemokratiske Studenterforening, eit lag knytt til Arbeidarpartiet. Frå 1921 gav laget ut tidsskriftet Mot Dag og danna organisasjonen med same namn, der Hegna var med frå skipinga.
Han redigerte tidsskriftet frå 1926 til 1928, og var formann i Det Norske Studentersamfund i 1924 og 1936. I åra 1924-25 var han redaktør i Rjukan Arbeiderblad. Då Mot Dag slutta seg til Norges Kommunistiske Parti i 1927, var Hegna ein periode redaktør for Norges Kommunistblad. Han melde seg ut av partiet i 1929. Mellom 1932 og 1936 var han medredaktør av Arbeidernes Leksikon.
Då Mot Dag vart lagt ned i 1936 melde Hegna og dei fleste andre motdagistane seg inn i Arbeidarpartiet. I 1939-40 var han redaktør av Vestfold Arbeiderblad, før han i 1940 fekk redaktøransvaret i Stavanger-avisa 1ste Mai. 1ste Mai vart stengd nestformann i Arbeidarpartiet si stortingsgruppe. etter at avisa i september 1940 trykte overskrifta «Ingen nordmann til salgs!». Hegna vart samstundes arrestert og sat så i Grini fangeleir til 1943. Etter verdskrigen var han atter redaktør i 1ste Mai, ei stilling han hadde til 1958.
Frå 1950 til 1965 var Hegna stortingsrepresentant for Arbeidarpartiet. I den fyrste fireårsperioden var han vald inn frå kjøpstadene i Vest-Agder og Rogaland, sidan frå Rogaland fylke. Bolken 1950-53 var han medlem i Samferdslekomiteen, frå januar 1954 var han formann i Finanskomiteen til han gjekk ut av Stortinget hausten 1965. Frå 1958 var han Hegna høyrde til venstrefløya i partiet. Han var med i Arbeidarpartiet sitt landsstyre frå 1949 til 1953. I 1971-72 markerte han seg som motstandar av norsk medlemskap i EEC i 1972, utan at han braut med partiet.
Hegna skreiv ei rekke bøker, alt frå bøker om Sovjetunionen til bygdebøker, og fungerte også som omsetjar av skjønnlitteratur. Sjølvbiografien Min versjon kom ut i 1983.
MB «Tafjord» (1927)
MB «Tafjord» er ein tidlegare norsk fjordbåt bygd i 1927, til bruk i Tafjord. Motorbåten vart bygd på Einar Helland båtbyggjeri på Vestnes i Romsdal.
Under Tafjord-ulukka 7. april 1934 blei båten løfta 60 meter opp på land.
Oversikt over fartøyet
MB Tafjord er bygd som ein kutter med loddrett stamn og utoverhengende hekk. Skansekledingane rr tett, og dekket er lagt oppå det som normalt ville vore toppen av rekkestøttene omtrent frå midtskips og framover. Som rekke er det ei røyrrekke med septer som er skrudd fast i dekk. Akter er det vanleg topprekke, men her er det montert aluminiumssider oppå rekka. Heilt akter er det ope. Dekkshuset akterut er i aluminium, og er bygd saman med trestyrehuset. Inni styrehuset er det nedgang til maskinrommet. Framme på dekk er det nedgang til salongen. Aktafor nedgangen er det plass for ein skylight, men denne er fjerna. I salongen er det ribba for innreiing. Som rutebåt var det her langsgåande benk på den eine sida og lause klaffstolar elles. Ved visse høve kunne salongen nyttast til lasterom, og dette var truleg årsak til den enkle innreiinga. Utanom skylighten er det fire koauge som gir lys til salongen.
Referanseperiodar for vern
MB «Tafjord» har gått gjennom feire ombyggingar, men har ein ganske einsarta driftshistorie. Før 1950 verkar ombyggingshistorien noko uklar førebels. Etter denne tid ser det til å vere følgjande epokar som peikar seg ut: Nedgangskappe omtrent midtskips på babord side. Flatt skylight i tre. Motor: 24 hk Union.
Utgangspunkt for vern Som rute- og skyssbåst lik han såg ut då hang gjekk ut av drift i 1979
Plassen kyrkje
Plassen kyrkje er ei langkyrkje frå 1907 i Trysil kommune. Kyrkja vart teikna av Victor Nordan og oppført etter at den førre kyrkja — ei åttekanta kyrkje teikna av faren, Jacob Wilhelm Nordan, og innvigd i 1879 — brann i 1904.
Piz Bever
Piz Bever er eit fjell i Albulafjella, i Graubünden i Sveits.
Fylkesveg 163 i Aust-Agder
Fylkesveg 163 i Aust-Agder går mellom Vassenden og Kverve i Froland kommune. Vegen er 6,9 km lang.
Ahmed Zaki Yamani
Ahmad Zaki Yamani (, død 23. februr 2021 i London) er ein saudiarabisk jurist og politikar. Han vart utdanna ved universitetet i Kairo, New York University og Harvard University.
Yamani var fødd i Mekka. Frå 1962 til 1986 var han oljeminister i Saudi-Arabia og hadde stor innverknad på OPEC. Han har òg hatt ei viktig rolle i oppbygginga av den nasjonale oljeindustrien i landet.
Leckie Range i Antarktis
Leckie Range er eit gruppe fjell 80 km sør for Edward VIII Bay i Enderby Land i Antarktis. Dei individuelle toppane vart først nedteikna på eit kart av den norske kvalfangaren H.E. Hansen. Det vart namngjeve av ANCA etter skvadronleiar Douglas Leckie i RAAF, som kommanderte dei antarktiske flyoperasjonane ved Mawson-stasjonen, 1956, og som sjølv flaug Auster-flyet som Phillip Law sat i då han kartla desse fjella.
Trav
Trav er ein totakta gangart der hesten flyttar to og to bein diagonalt. Hos ein ridehest er det ynskjeleg at travet er jamnt og mjukt, medan travhestar som konkurrerer med kusk og sulky skal kunne trave så raskt som mogleg.
Bakgrunnsstoff
Pferdegangart
Yanbu
Førmoderne tid
Yanbu har ei historie som går minst 2 500 år attende, og var ei lossehamn for krydder og røykjelse frå Jemen til Egypt og Middelhavsområdet.
Moderne tid
Yanbu var forsynings- og operasjonsbase for arabiske og britiske styrkar som kjempa mot Det osmanske riket under fyrste verdskrigen. Han var ein liten hamneby fram til 1975, då dei saudiarabiske styresmaktene valde byen som eit av dei to nye industrisentera i landet (det andre var Al Jubayl ved Persiabukta). Det er gjort omfattande utvikling av både staten og private i hamna og det kringliggande området, som er basert på petrokjemisk industri.
Geografi
Byen er delt inn i tre hovuddelar, som ligg kring femten minuttars køyretur med bil frå kvarandre. Yanbu er den nest største saudiarabiske byen ved Raudehavet, etter Jidda. Den nordlege delen er Yanbu Al-Balad eller Yanbu Al-Bahar. Sentrum av denne delen av byen er tettast folkesett.
Yanbu Al-Sina'iya (tyder «Industri-Yanbu»)) er industribyen, oppretta i 1975, og den sørlegaste delen av Yanbu. Yanbu Al-Sina'iya er delt i to, industriområdet i sør og eit bustadområde i nord, like ved industriområdet. Industriområdet er framleis i vekst.
Økonomi
Yanbu er ei viktig utskipingsterminal for petroleum og her ligg tre oljeraffineri, eit plastikkanlegg og fleire andre petrokjemiske fabrikkar. Han er den nest største hamnebyen i landet etter Jidda og tener som hovudhamna til den heilage byen Medina, 160 km lenger aust. Den naturlege hamna er verna på begge sider av korallrev. Reva er stort sett urørte og flotte dykkeområde. Tre store oljerøyrleidningar går gjennom ørkenen frå oljefelta i aust og endar ved Raudehavet i Yanbu.
Flyplass
Yanbu har ein internasjonal flyplass (kode YNB) som vart renovert i 2009. Frå her går det ruter til Dammam, Jidda og Riyadh i Saudi-Arabia, og internasjonale ruter til Manama i Bahrain, Kairo i Egypt, Istanbul i Tyrkia og Dubai og Sharjah i Dei sameinte arabiske emirata.
Alle dei internasjonale destinasjonane vert drivne av utanlandske flyselskap. Innanlands er det Saudia og Flynas som driv rutene.
Heaps Rock
Heaps Rock er ei klippe som stikk opp av Bursey Icefalls og 3,5 km vest-nordvest for Hutt Peak i Mount Bursey-massivet i Marie Byrd Land i Antarktis. Han vart kartlagt av US Geological Survey frå landmålingar og flyfoto tekne av U.S. Navy i 1959–66 og vart namngjeven av Advisory Committee on Antarctic Names etter Kenneth L. Heaps, ein meteorolog ved Amundsen-Scott-stasjonen i 1970.
Maaemo
Maaemo er ein norsk restaurant som ligg i Dronning Eufemias gate 23 i Bjørvika i Oslo. Frå 2010 til 2019 låg han ved Annette Thommessens plass langs Schweigaards gate. Restauranten opna i 2010 og baserer seg på kortreist mat med utgangspunkt i tilgjengelege råvarer. Kjøkensjefen er danske Esben Holmboe Bang.
Michelinguiden og andre utmerkingar
Restauranten blei tildelt to stjerner i 2012. Maaemo blei i 2016 lønt med tre stjerner i Michelinguiden, som den fyrste i Noreg. Maaemo mista alle tre Michelin-stjernene i februar 2020 på grunn av at restauranten var stengd i desember 2019 og flytta til nytt bygg, men i 2021 fekk restauranten på nytt tre stjerner.
Maaemo blei i 2018 rangert til den 35. beste restauranten i verda i kåringa The World's 50 Best Restaurants. I 2020 låg restauranten på 55. plass.
Bert and John
Bert And John er det fjerde albumet til den skotske folkemusikaren Bert Jansch, frå 1966. Mange av songane vert spelt i lag med venen og gitaristen John Renbourn. Dei danna seinare gruppa Pentangle i lag. Ei utvida utgåve av albumet vart gjeven ut i Amerika i 1969 av Vanguard som Stepping Stones. Det inneheld to ekstra songar, «It Don't Bother Me» og «My Lover».
About Time av New York Gong
«Much Too Old» / «I am a Freud» vart gjeven ut på singel i 1979 og «Jungle Windo(w)» / «Much Too Old» / «Materialism» på ein 10" EP i 1980.
Allen gav òg ut eit album i 1982 kalla Divided Alien Playbax 80 med songar frå desse innspelingane. Enno eit album, Daevid Allen and the Divided Alien Clockwork Band kom ut i 1997 med eit konsertopptak frå The Squat Theatre i New York i august 1980 med lydbandsløyfer frå Divided Alien Playbax 80. EP-en til Daevid Allen Alien in New York EP (Charly Records, CYZ 10) med to spor som òg var basert på lydbandsløyfer frå desse innspelingane.
Jumeirah Islands
Jumeirah Islands (arabisk جزر الجميرا) er eit bustadfelt i Dubai i Dei sameinte arabiske emirata, utvikla av Nakheel Properties. Dei ligg like innafor Dubai Marina og Jumeirah Lakes Towers. Jumeirah Islands består av småøyar, som kvar har 16 einebustader. Dei ligg alle i ein kunstig innsjø. I alt er det 50 øyar, 46 av dei med bustadhus, ein restaurant, ein supermarknad, eit treningssenter og fritidssenter. Kvar av dei 736 husa har symjebasseng. Prosjektet var ferdig i 2006.
Dixie Dregs
Dixie Dregs er eit USA-amerikansk jazzrockband frå Augusta i Georgia, skipa i 1970 og rekna som ei av dei fremste jazzrockbanda i USA. Instrumentalmusikken til bandet har blanda element av rock, jazz, country og klassisk musikk. I Storbritannia er dei mest kjend for innspelinga si av «Take It Off the Top», som i mange år vart nytta som kjenningsmelodi av Tommy Vance for BBC Radio 1-programmet Friday Night Rock Show.
Første innspeling
På denne tida hadde University of Miami eit livleg musikkmiljø, med framtidige musikarar som Pat Metheny, Jaco Pastorius, Danny Gottlieb, T Lavitz og Bruce Hornsby. Rod Morgenstein vart spurt om å spele trommer etter at Yarnal hadde skada seg under surfing. I 1974 vart òg klaverspelaren Frank Josephs med i besetninga deira. Det første albumet til Dixie Dregs, The Great Spectacular, vart spelt inn ved universitetet i 1975. Det vart trykt kring tusen eksemplar av den originale LP-plata. Albumet kom ut på CD i 1997.
Avtale med Capricorn
Basert på ein demo med tre songar og eit tips frå dei tidlegare medlemane i Allman Brothers Band, Chuck Leavell og Twiggs Lyndon, signerte Capricorn Records bandet seint i 1976 for å spele inn Free Fall (1977). Steve Davidowski var klaverspelar på «Free Fall». Då Davidowski slutta for arbeide med felespelaren Vassar Clements, kom den tidlegare klaverspelaren i Dixie Grit/Dixie Dregs, Mark Parrish, med att i gruppa seinare på året. Den moderate suksessen og den gode kritikken av Free Fall førte til eit nytt album, What If, i 1978, og den første turneen deira med konsertar i New York, Georgia, Florida, Sør-Carolina, Nord-Carolina, Texas, Arizona, Massachusetts, Mississippi og California.
Det fjerde albumet deira, Night of the Living Dregs (med Morse, West, Sloan, Parrish og Morgenstein), kom ut i april 1979 og bandet vart nominert til den første Grammyprisen sin i klassen beste rockeinstrumental. Night of the Living Dregs bestod av både studioinnspelingar og konsertopptak frå Montreux Jazz Festival den 23. juli 1978. Ken Scott - som var lydteknikar for The Beatles og produsenten George Martin - produserte Dixie Dregs-albuma What If og Night of the Living Dregs.
Avtale med Arista
I oktober 1979 gjekk Capricorn Records konkurs og bandet fekk ny avtale med Arista Records i januar 1980 for tre album. På den tida hadde klaverspelaren Parrish slutta og vart erstatta av T Lavitz. Seinare det året gav dei ut Dregs of the Earth (med Morse, West, Sloan, Lavitz og Morgenstein).
Parrish spelte seinare piano og klaverinstrument for songarane Andy Williams, Roberta Flack, Natalie Cole, Luther Vandross, Peabo Bryson, Celine Dion, Regina Belle, Deborah Gibson, Pat Boone og dottera Debby Boone, Glen Campbell og gitaristen Larry Coryell.
Namneendring
For Unsung Heroes, gjeve ut i 1981, endra bandet namnet sitt til The Dregs i eit forsøk på å nå ut til fleire folk. Fiolinisten Sloan vart erstatta av Mark O'Connor, som tidlegare vann den store felemeisterskapen i Nashville, for albumet Industry Standard i 1982. Dette var det første albumet deira med vokal, i eit forsøk på å bli meir spelt på radio. Gjestevokalistar på albumet var Doobie Brothers-medlemmet Patrick Simmons og Alex Ligertwood (Santana). Industry Standard gav The Dregs ein ny Grammynominasjon for beste rock/jazz-instrumental. Trass i namneendring, vokal på albumet og mykje turnering, betra ikkje salstala seg og The Dregs vart i praksis oppløyst då medlemmane byrja på andre prosjekt.
Sameining
Seint i 1980-åra kom gruppa saman att for ein turné med dei tidlegare medlemmane Morse, Morgenstein (som òg spelte med Winger), Lavitz og Sloan. Samstundes kom det ut eit samlealbum kalla Divided We Stand (1989). Bassisten Dave LaRue fullførte besetninga for sju konsertar. Opptak frå konsertane vart gjeve ut i 1992 på konsertalbumet Bring 'em Back Alive, som gav dei ein tredje Grammy-nominasjon for beste rockeinstrumental i januar 193. Fiolinisten Jerry Goodman, frå The Mahavishnu Orchestra, fyllte inn for Sloan, som ofte var oppteken med karrieren sin innan medisin. Dei fekk ein avtale med det tidlegare selskapet sitt Capricorn Records og gav ut det første studioalbumet sitt på fleire år, Full Circle, i 1994.
Seinare år
The Dregs har halde fram å spele i lag no og då, både i studio og for korte turnear. I 1997 kom The Great Spectacular ut på CD, og i september same året kom King Biscuit Flower Hour Presents (opphavleg spelt inn i 1979 for radioshowet King Biscuit Flower Hour). California Screamin' (2000) bestod av konsertopptak frå Roxy Theatre i august 1999. Denne inneheld mellom anna eldre komposisjonar og coverversjonar av Allman Brothers Band sin «Jessica» og Frank Zappa sin «Peaches en Regalia» (med Dweezil Zappa på sologitar). 20th Century Masters: The Best Of The Dixie Dregs og DVD-en Sects, Dregs and Rock 'n' Roll kom ut i 2002.
I 2018 var The Dregs framleis aktive og heldt ein turné kalla «Dawn of the Dregs».
Bror Hayil
Bror Hayil (hebraisk skrift בְּרוֹר חַיִל) er ein kibbutz sør i Israel. Han ligg nær Sderot og høyrer til Sha'ar HaNegev regionale kommune. I 2007 hadde han 462 innbyggjarar.
Etymologi
Namnet Bror Hayil tyder «utval av soldatar» Det kan knytast til det jødiske opprøret mot romarane på første halvdel av 100-talet evt.
Historie
Det fanst ein jødisk landsby med dette namnet i Talmud-tida. Han var ein yeshiva som vart leia av rabbi Johanan ben Zakai. I følgje Talmud var eit lys om natta i Bror Hayil eit teikn på at eit gutebarn hadde blitt fødd.
Den 10. april 1948, slo ei gruppe jødiske immigrantar frå Egypt leir på landområde kjøpt av Jewish National Fund. I følgje den israelske historikaren Benny Morris vart kibbutzen grunnlagd 18. mai, medan kibbutzen sjølv hevdar det var 5. mai. Etter mange av dei egptiske grunnleggjarane forsvann, vart han ein målkubbutz for den brasilianske greina av den sionistiske ungdomsrørsla Dror, og seinare Dror Habonim. I dag er mange av innbyggjarane immigrantar frå Brasil.
Bror Hayil var den einaste jødiske landsbyen som vart grunnlagd mellom delingsplanen til SN og den israelske sjølvstendeerklæringa.
Kibbutzen vart grunnlagd på landområdet til den avfolka palestinske landsbyen Burayr.
Ray Edenton
Ray Quarles Edenton er ein USA-amerikansk gitarist og countrystudiomusikar.
Yamuna
Yamuna (sanskrit: यमुना, nokre gonger kalla Jamuna, Jamna eller Jumna) er ei elv i det nordlege India. Ho er totalt 1370 kilometer lang og er den største sideelva til Ganges.
Ray Edenton
Edenton var fødd i Mineral i Virginia. Han vert rekna som ein av dei mest aktive studiomusikarane i Nashville og har spelt på meir enn 12 000 innspelingar som medlem av The Nashville A-Team. Den første innspelinga hans var for den amerikanske countryartisten Red Kirk sin versjon av «Lovesick Blues» for Mercury Records i 1949, men den første store hitten han spelte på var Webb Pierce sin «There Stands the Glass frå 1953. Edenton spelte på 26 av dei 27 countryhittane Pierce fekk, og andre kjende innspelingar som Everly Brothers sine «Bye Bye Love» og «Wake Up Little Susie», Marty Robbins sin «Singing the Blues» og Roger Miller sin «King of the Road».
Yamuna
Kjelda til elva er ved Yamunotri i Himalaya, i delstaten Uttarakhand. Han renn gjennom delstatane Delhi, Haryana og Uttar Pradesh før ho munnar ut i Ganges ved Allahabad. Langs elva ligg byane Baghpat, Delhi, Noida, Mathura, Agra, Etawah, Kalpi, Hamirpur og Allahabad. Dei største sideelvane hennar er Tons, Chambal, Betwa og Ken.
Ray Edenton
Andre artistar Edenton spelte med var mellom andre Julie Andrews, Beach Boys, Gary Burton, Sammy Davis jr., Henry Mancini, Reba McEntire, Elvis Presley, Leon Russell og Neil Young.
Edenton pensjonerte seg i 1991.
Yamuna
Ein kanal rekna for fraktefartøy, kalla Sutlej-Yamuna Link (SYL), er under bygging vestover frå dei øvre delane av elva til regionen Punjab til dei seglbare delane nedslagsfelta til Sutlej og Indus. Dette vil knyte heile Gangesdalen til Vest-India og Pakistan. Når han er ferdig vil SYL gjere det mogeleg med skipsfart frå austkysten av India til Arabiahavet i vest og vil drastisk forkorte fraktavstandar og opne nye handelshøve for den store folkesetnaden nord i India.
Erez
Historie
Erez er kalla opp etter den første kjernen som grunnla kibbutzen. Dei var medlemmar av Noar Oved-kjernen frå Petah Tikva. Dei busette seg opphavleg i området nær Or HaNer i 1949.
I 1950 flytta dei til den noverande staden, som då høyrte til den avfolka palestinske landsbyen Dimra.
Olimpiskā Skonto halle
Olimpiskā Skonto halle er ein sportshall i Riga i Latvia. Han vart bygd i 1996 og vert hovudsakleg nytta til ishockey og baksetball. I 2003 var han arena for Eurovision Song Contest.
Bussystem
Bussystem, eller berre buss, er eit (del)system som overfører data mellom ulike komponentar i ei datamaskin, til dømes mellom sentralprosessoren og internminnet, mellom sentralprosessoren og ulike ekspansjonskort eller I/O-einingar. Bussar kan vera parallellbussar eller seriebussar. Bussar vert òg nytta internt i mikroprosessorar, ASIC-ar, FPGA-ar etc.
Adressering
Alle einingane som er tilknytt bussen har kvar si adresse og mange har fleire adresser. Minnebrikker til dømes har ein adresse for kvart ord i minnet, slik at alle orda kan adresserast separat. Andre einingar, som til dømes I/O-einingar, har òg ofte fleire adresser, slik at einskilde register kan adresserast. Alle einingane har adressedekodarar, som kjenner att sine eigne adresser og vel ut ordet i minne, eller registret, som ein adresse peikar på. Oversynet over fordelinga av adresser mellom dei ulike einingane vert kalla eit adressekart.
Databuss
Databussen er sett saman av fleire parallelle leiarar, som fysisk er banar på eit kretskort, eller metallbanar internt på ein integrert krins. Talet på parallelle leiarar i databussen vert kalla bussbreidda, eller breidda til bussen. Di større breidd databussen har di fleire bit kan han overføra samstundes. Breidda er vanlegvis ein 2'er-potens: 8, 16, 32 eller 64. Ein 8-bit buss kan overføra ein byte (8 bit) samstundes, ein 32-bit buss kan overføra fire byte samstundes, og å vidare.
Om ein prosessor som arbeider med ordlengder på 32 bit har ein 8-bits databuss trengst det fire lese- eller skriveoperasjonar for kvart ord som vert overførst over bussen. Med ein 32-bits databuss er det nok med berre ein lese-/skriveoperasjon. Mykje aritmetikk nyttar flytkommaaritmetikk, som anten er 32 bit (enkelpresisjon) eller 64 bit (dobbelpresisjon). Overføring av dobbelpresisjonsord over ein 32-bits databuss krev to lese-/skriveoperasjonar, men berre ein over ein 64-bit buss. Nokre prosessorar, som til dømes SPARC, har ei bussreidd på 128 bit og kan overføra to 64-bit operandar samstundes. Ulempa med å auka breidda på eksterne databussar (databussar ført ut av ein integrert krets) er at det krev fleire pinnar på komponenten, noko som aukar storleiken. Det aukar òg arealet nytta til bussen på kretskortet. For bussar nytta for ekspansjonskort aukar det òg storleiken på soklane.
Adressebuss
Når det skal overførast data over bussen plasserer bussmeisteren adressa til ordet som skal lesast eller skrivast på adressebussen. Adressedekodaren i ei av einingane tilknytt bussen ser at adressa høyrer til ein eit ord i minnet eller eit register. Dette ordet vert så lagt ut på databussen og lese inn i eit register i til dømes ein mikroprosessor. For å avlasta den aritmetiske eining er mange mikroprosessorar utstyrte med ein eigen addresse-ALU for å reknar ut neste adresse som skal leggast ut på adressebussen.
Breidda på adressebussen (talet på parallelle linjer) bestemmer for mange ulike ord som kan adresserast. Ein adressebuss med ei breidd på B bit kan adressera 2^B ulike ord. Ei buss med ei breidd på 16 bit kan soleis adressera ord, ein 32-bit addressebuss kan adressera 2^{32}≈4,29·10^9 ord, etc.
Rod Morgenstein
Rod Morgenstein er ein USA-amerikansk trommeslagar og musikklærar. Han er mest kjend for arbeidet sitt med rockebandet Winger og jazzfusion-bandet Dixie Dregs.
Bussystem
Kontrollbuss
Kontrollbussen er ei samling kontrollinjer, som styrer ymse funksjonar på bussen. Ei av linjene kan til dømes vera ei lese/skrivelinje, som bestemmer om binærordet på databussen skal lesast frå eller skrivast til minne (eller eit register). Ei anna linje kan gje informasjon om kor lenge ein adresse skal ligga på adressebussen og data på databussen, for å ta omsyn til at ulike minnetypar kan ha forskjellig lese-/skrivetid.
Rod Morgenstein
Han har òg spelt med Fiona, Platypus, The Steve Morse Band og Jelly Jam., i tillegg til Jordan Rudess og Rudess/Morgenstein Project. Han har òg turnert med Jazz is Dead. Han vart i fem år (1986-1990) kåra til beste progressive rocketrommeslagar av Modern Drummer og innlemma i æresgalleriet til magasinet i 1999.
Bussystem
Synkrone og asynkrone bussar
Parallellbussar kan klassifiserast som synkrone eller asynkrone. Synkrone bussar er styrt av eit klokkesignal og adresser og data må skrivast og lesast i løpet av ein klokkeperiode. Føremonene med dette er at logikken som styrer bussen er enkel. Men all einingane tilknytt bussen må arbeida med same hastigheit. PCI til dømes er ein synkron buss.
Asynkrone bussar er ikkje styrte av ei klokke og ulike einingar kan arbeida med ulik hastigheit. Tilgangen til bussen vert styrt av ein busskontroller, eller bussarbitrær. Kontrollogikken er difor meir komplisert enn for synkrone bussar. VME kan tena som døme på ein asynkron buss.
Rod Morgenstein
Han er i dag professor og lærer perkusjon ved Berklee College of Music i Boston i Massachusetts. Morgenstein har halde fram å turnere med bandet Winger. Han er òg skribent for magasinet Modern Drummer.
Bussystem
Multipleksa buss
Nokre parallellbussar har ikkje separate adresse- og databussar, men overfører adressa fyrst og deretter data. Dette krev færre linjer, så ICar treng ikkje ha så mange pinnar. På grunn av at addressar og data vert overførte i separate tidsluker har multipleksa bussar mindre kapasitet enn bussar med separate adresse- og databussar. Dei er òg vanskelegare å feilsøka på.
Seriebuss
Ein seriebuss overfører kontroll, adresser og data i fråskilde tidsluker (tidsmultileksing). Seriebussar overfører berre ein bit per klokkeperiode, men på grunn av at dei ikkje er utsette for klokkeforskyvning har dei mykje høgare klokkefrekvensar enn parallellbussar. SATA til dømes har ein klokkefrekvens på 6 GHz, medan PCI, som er ein parallellbuss, har ein klokkefrekvens på 33,33 MHz. Ein 6 GHz SATA-buss har ein kapasitet på 600 MByte/s, medan ein 32-bits PCI-buss overfører berre 133 MByte/s. Nyare bussar er difor ofte seriebussar.
Irsk vasspaniel
Irsk vasspaniel er ein hunderase som oppstod i Irland for 1000 år sidan, og han er eldst av spanielrasane. Han er kjenneteikna av småkrøllet og krusete pels. Irsk vasspaniel har vore brukt som jakthund i vatn. Han er brukt både som jakthund, familiehund og  kjæledyr. Gjennomsnittleg levealder er 10-12 år.
Ludwig Börne
Carl Ludwig Börne, òg kjend under namnet Juda Löb (Löw) Baruch, var ein tysk journalist, litteratur- og teaterkritikar. Han var ein av dei viktigaste politiske skikkelsane under Vormärz, opptakta til Marsrevolusjonen. Börne understreka tydinga av dei grunnleggande demokratiske rettane for samfunnsmessig og politisk endring. Han bidrog særleg til å utvikla kulturbilaget kalla feuilleton i tyske aviser. Börne blir rekna for å tilhøyra Junges Deutschland (det unge Tyskland), ei opposisjonell og litterær politisk rørsle som eksisterte gjennom den fyrste halvdelen av 1800-talet.
Liv
Börne voks opp som Juda Löb (også skrive Löw) i den jødiske gettoen i Frankfurt am Main. Han var det tredje av dei fem barna til bankieren Jacob Baruch (1763-1827) og kona hans Julie, fødd Gumperz (1762-1838).
Galopp
Galopp er ein gangart hos hest. Det er den raskaste gangarten, og hesten har på eitt tidspunkt i galoppspranget alle føtene i lufta. Galopp er ein tretakta gangart. I galopplaup kallast ryttaren jockey.
Bakgrunnsstoff
Pferdegangart Horse gait Hevosen askellaji
Ludwig Börne
Liv
Han gav ut tidsskriftet Die Wage. Eine Zeitschrift für Bürgerleben, Wissenschaft und Kunst (‘Vekta. Eit tidsskrift for borgarleg liv, vitskap og kunst’).
Henri Fantin-Latour
Ignace Henri Jean Théodore Fantin-Latour,, var ein fransk målar og litograf, fødd i Grenoble. Han er mest kjend for sine måleri med blomstermotiv og gruppeportrett av vennene sine i Paris.
Henrik Rytter
Henrik Grytnes Rytter var ein norsk lyrikar, dramatiker og omsetjar. Han er særleg kjend for sitt omfattande arbeid med å omsetja 23 av William Shakespeare sine verk til nynorsk, og for gjendiktinga av Peer Gynt i 1949.
Henri Fantin-Latour
Liv og gjerning
Faren Théodore Fantin-Latour var portrettmålar og underviste i kunst. År 1841 flytta familien til Paris. Sonen Henri byrja tidleg i lære hos faren, deretter studerte han teikning 1850-54 ved 'Lecoq de Boisbaudran'. Etter ei kort tid ved kunstskulen 'École des Beaux-Arts' arbeidde han ein periode i Gustave Courbet sitt atelier. Frå 1853 byrja han regelmessig å kopiere verk av dei gamla meistrane i Louvre og måleri av Eugène Delacroix i 'Musée du Luxembourg'. Gjennom tolv år forsørgde han seg hovudsakleg på å lage kopiar.
Henrik Rytter
Liv
Rytter var av bondeslekt, og son av ein lærer. Han var fødd i Roan og oppvaksen i Haram. Han tok middelskoleeksamen i Volda, var huslærer i Dovre og tok eksamen på Volda lærarskule i 1899. Han var lærer fleire stadar, frå 1908 ved Møre Folkehøgskule. Han dreiv ein eigen folkehøgskole på Gimnes frå 1913, men måtte gje opp etter tre år. Etter detta gav han opp læraryrket og flytta til Oslo-området, der han busette seg på Hvaler og seinare på Geilo. Han «starta som 40-åring på ein ny karriereveg. No ville han vere litterat på heiltid.» Her var han konsulent ved Det Norske Teatret, litteraturkritikar i Den 17de Mai og redaktør av Norsk Ungdom eit kort bel og av Ung-Norig 1924-26. Han sat fengsla på Bredtveit under krigen.
Ludwig Börne
Liv
Etter Heinrich Heine er Börne rekna som den mest betydelege forfattaren av jødisk opphav i Tyskland på 1800-talet. Börne og Heine møtte kvarandre i 1827, men forholdet deira blei sterkt motsetningsfylt. Heine skulda Börne for «nyttelaus radikalisme», medan Börne skildra Heine som «karakterlaus».
Henrik Rytter
Liv
Rytter debuterte i 1907 med stykket Dømde, og følgde opp med Bråhamaren (1917), Herman Ravn (1924), Våren (1926), Elva (1937) og Prestegarden og øya (1941). Alle skodespela vart oppførte på Det Norske Teatret. Diktsamlingane hans var Båra (1919), Øya (1920), trilogien Jordsonen (1925) – Skålane (1926) – Vokune (1927), Eros (1928) og Likevel -! (1950).
Henri Fantin-Latour
Liv og gjerning
Fantin-Latour måla fleire gruppeportrett, mellom andre Hommage à Delacroix (1864), Smaksprøva (1865), Eit atelier i Batignolles (1870), Ved bordet (1872), Rundt pianoet (1885). Han etterlet seg 23 sjølvportrett. Både hans stilleben og portrett er måla i ein realistisk stil i tradisjonen etter dei gamle meistrane. Dei mange litografia og måleria som er inspirert av fantasifulle tema syner hans romantiske pasjon for Richard Wagner, Hector Berlioz og Robert Schumann. Desse arbeida kom seinare til å påverke symbolistiske målarar sterkt, mellom andre Odilon Redon.
Henrik Rytter
Liv
I tillegg til Shakespeare og Ibsen (både Peer Gynt og Kongsemnerne) omsette han mellom anna Den guddommelege komedie til nynorsk og Dekameronen til bokmål (i fire illustrerte band) Rytter skreiv òg høyrespela Dei bortkomne (produsert 1940) og Trollelgen (etter Mikkjel Fønhus, produsert 1940).
Henri Fantin-Latour
Liv og gjerning
Trass nære kontaktar og vennskap med mange førande impresjonistar, forkasta Fantin-Latour teoriane deira og deltok aldri på deira utstillingar. I 1879 vart han utnemnd til Æreslegionen.
Henrik Rytter
Liv
Han var far til Olav Rytter.
Henri Fantin-Latour
Liv og gjerning
Han døydde i 1904 i Orne i Basse-Normandie.
Ludwig Börne
Liv
Inspirert av julirevolusjonen i Paris flytta Börne til den franske hovudstaden i 1830. Derfrå korresponderte han med vennen sin Jeanette Wohl. Ho overtalte han til å la henne offentleggjera korrespondansen mellom dei, og gjorde det i perioden 1831 til 1834 I Brev frå Paris som kom ut i seks band i tida 1832–1834, kritiserte han forholda i Det tyske forbundet, og samanlikna det med dei friare forholda i Frankrike. Verket blei straks forbode i Tyskland, men var selt lenge før det kunne beslagleggast.
Börne blei som følgje av sin poengterte og vittige skrivemåte sett på som ein vegvisar for den litterære kritikken. Publikum sette pris på den bitande satiren hans retta mot provinisialiteten i dei tyske småstatene. Den liberale opposisjonen likte den kompromisslause haldninga hans i høve til det undertrykkande regimet til Det tyske forbundet. Gjennom teater- og operakritikkane sine bidrog han sterkt til den borgarlege danninga i samtida. Börne blir rekna for å ha etablert den såkalla feuilleton, eit kulturbilag i tyske aviser.
Arbeitsgemeinschaft Orte der Demokratiegeschichte reknar han for å vera blant dei ca. 100 viktigaste personar som i løpet av dei siste 200 åra har bidratt til danninga av demokratiet i Tyskland.
Just Roll Tape
'Just Roll Tape: 26. april 1968' er eit demoalbum av Stephen Stills gjeve ut i 2007. Songane vart spelte inn under ei innspeling for Judy Collins i New York i 1968, då ho var ferdig med innspelinga si og hadde studiotid til overs. Stills betalte lydteknikaren sjølv for å la han spele inn ei plate med demoar. Men Stills gløymde lydbandet i studio og rekna med dei var gått tapt.
Då studio skulle leggast ned i 1978 vart musikaren Joe Colasurdo, som øvde der, fortalt av eigaren at han kunne ta alle lydbanda han ønskte før dei rydda ut av studioet. Etter å ha sett namnet til Stills på fleire boksar, tok Colasurdo vare på dei. Det tok Colasurdo 25 år å få lydbanda trygt attende til Stills. I 2003 fekk han kontakt med Graham Nash etter å ha møtt ein nær ven av Nash, Dan Curland som eigde Mystic Disc Record Store. Nash tok i mot lydbanda, gav dei vidare til Stills og oppfordra han til å gje dei ut.
Stills er den einaste musikaren på albumet. Han syng alle songane og speler akustisk gitar og dobro. «Treetop Flyer» er ikkje frå 1968-innspelingane.
Merk at datoen 26. april 1968 som står i albumtittelen ikkje er korrekt, sidan Stills då spelte med Buffalo Springfield i Arizona State Fairgrounds i Phoenix.
Sámi Jienat
Korsjangeren er ny i samisk musikk, og Sámi Jienat har samarbeida med fleire anerkjente samiske musikarar og komponistar for å skapa samisk kormusikk, som til dømes med den sørsamiske komponisten og artisten Frode Fjellheim. Sámi Jienat har ikkje ein fast tilhaldsstad, men møtest i gjennomsnitt 2 gongar kvart halvår for øvingar rundt om i dei samiske områda i alle tre land.
Gianluca Vialli
Gianluca Vialli var ein italiensk fotballspelar frå Cremona. Han spelte for US Cremonese, Sampdoria, Juventus og Chelsea. Vialli var kjend som ein allsidig og drivande angrepsspelar, teknisk dyktig, med gode skotbein og luftstyrke.
Klubbspel
Vialli spelte for Cremonese i heimlege Serie B frå 1980 til 1984 og fekk med seg 105 kampar og skåra 23 mål. Sommaren 1984 vart han overført frå Serie B-klubben til Sampdoria i Serie A. Allereie i sin fyrste sesong for klubben frå Genova kunne han innkassere sin fyrste meistermedalje då Sampdoria vann den nasjonale cupfinalen. Også i 1988 og 1989 vann Sampdoria cuppokalen i Italia.
Kalkunkondor
Skildring
Kalkunkondoren er ein stor fugl, men liten medlem i kondorfamilien med eit vengespenn på 160–183 cm, ei kroppslengde på 64–81 cm, og kroppsmasse på rundt 2 kilogram. Fuglar nord i utbreiingsområdet til arten er gjennomsnittleg større enn kondoren frå neotropane. Kjønna er identiske i fjørdrakt, og nesten like i storleik, i gjennomsnitt er hoer minimalt større. Kroppsfjørene er for det meste brunsvarte, men svingfjørene på vengene ser ut til å vere sølvgråe på undersida, godt synleg i flukt i kontrast til dei mørkare undervengdekkfjørene. Hovudet er lite i forhold til kroppen og har raud, berr hud med få eller inga fjører. Nebbet er relativt kort, kroka og lyst elfenbeinsfarga. Irisane i auga er gråbrune. Beina har rosa hud, kan framstå som lyse og nesten kvite ned mot føtene.
Gianluca Vialli
Klubbspel
Vialli skåra begge måla då Sampdoria vann finalen i Cupvinnarcupen 1989/90 med 2-0, ein kamp som var mållaus til det 105. minutt. Året etter opplevde han eit høgdepunkt i si karriere då Sampdoria vann sitt fyrste og hittil einaste seriemeisterskap. Sampdoria hadde eit jamnt godt lag, med Vialli som den sentrale spelaren saman med spissmakkeren Roberto Mancini. Han vart då òg toppskårar i Serie A den sesongen med 19 mål, og i Cupvinnarcupen med sju nettkjenningar.
Bokbål
Eit bokbål er ein seremoni eller aksjon der bøker vert brente, ofte som ein politisk eller religiøs handling eller ytring. Bokbål kan òg vera uttrykk for meiningssensur i diktatur eller gjennomførast som eit anslag mot «moralsk forfall», «vestleg ytringsfridom» eller andre ikkje-ønskelege tendensar og meiningar. Brenning av bøker gjev i vår tid særleg assosiasjonar til nasjonalsosialistiske bokbål i Hitler-Tyskland.
Gianluca Vialli
Klubbspel
I 1992 vart Vialli overført frå Sampdoria til Juventus for 150 millionar kroner, rekordhøgt i verda. Han hadde då spelt 223 kampar og skåra 85 mål for Sampdoria. Allereie i sin fyrste sesong i Torino-klubben var han med å vinne UEFA-cupen. Juventus vart så italiensk dobbeltmeister i 1995 med Vialli som toppskårar. Våren etter vann Juventus Meisterligaen. Finalen i turneringa vart hans siste kamp for Juventus, etter 102 kampar og 38 mål for klubben.
Bokbål
Offentleg brenning av bøker vert òg kalla autodafé, oppkalla etter den spanske og portugisiske inkvisisjonen sin seremonielle «troshandlinger», offentlege domsavseiingar og avrettingar av kjettarar, som vart gjort fram til 1700-talet.
Gianluca Vialli
Klubbspel
Vialli spelte tre sesongar i Chelsea, 1996-99, og var med å vinne både Cupvinnarcupen, FA-cupen og Ligacupen. Han spelte 58 kampar for London-klubben og skåra 21 mål. Frå februar 1998 var han spelande trenar i Chelsea, ein jobb han hadde til hausten 2000. Sesongen 2001/02 var han ei tid trenar for Watford FC.
Landslagsspel
Vialli spelte 59 kampar på landslaget og skåra 16 mål. Han debuterte i bortekamp mot Polen i november 1985, og var med i Italias troppar til VM i fotball 1986, EM 1988 og VM 1990. Både i 1986 og 1988 var han med i fyrsteellevaren, medan han fekk heller lite speletid under VM på italiensk heimebane i 1990. Han deltok i tre landskampar der Noreg var motstandar; fyrst den mållause vennskapskampen i Oslo i mai 1987, og så i dei to kvalifiseringskampane til EM i fotball 1992, der Noreg 5. juni 1991 vann den legendariske heimekampen 2-1 og så heldt Italia til 1-1 i Genova fem månader seinare. I sin siste landskamp, 19. desember 1992, skåra Vialli det eine målet då Italia vann 2-1 over vertslandet Malta. Ein konflikt med landslagssjefen Arrigo Sacchi førte til at han sidan ikkje vart teken ut i landstroppar.
Bokbål
Bokbål i Noreg
I mars 2006 brann komikeren Otto Jespersen fleire bøker i Ålesund for eit innslag i fjernsynsprogrammet Rikets røst. Innslaget var blant anna ein protest mot Jantelovens sterke stilling i Ålesund. Han brann blant anna Aksel Sandemose si bok En flyktning krysser sitt spor, bøker av Ari Behn og Märtha Louise, falske tusenlappar og Bibelen. Ordføraren i Ålesund, Arve Tonnig, var òg med på bokbålet, men reagerte då Bibelen skulle brennast. Jespersen reiv då ut Det gamle testamentet og heiv det på bålet. Jespersen har òg uttrykt at han hadde lyst til å brenna Koranen, men hadde problem med å få tak i ei utgåve.
Kalkunkondor
Skildring
Dette er ein åtseletar og han lever nesten utelukkande på dyrekadaver. Han finn maten sin ved hjelp av skarpt syn og god luktesans, og flyg lågt nok til å lukte dunst frå byrjande rotningsprosessar i daude dyr. Under flukta bruker han termikk for å få løft i lufta, og slår sjeldan med vengene. Dei samlar seg for overnattig i store grupper. Ettersom dei manglar syrinx – stemmeorganet til fuglane – er den einaste vokalisering grynting eller låge kves. Han hekkar i hòler, hole tre eller kratt. Kvart år oppdrar paret vanlegvis to ungar. Han har svært få naturlege predatorar.
Kalkunkondoren finst i opne og halvopne område over heile Amerika frå Sør-Canada til Kapp Horn, inkludert Karibia og Falklandsøyane. I Canada og USA, unntatt dei søraustlege statane, er han vanlegvis ein trekkfugl som kan trekke så langt sør som Sør-Amerika. Kalkunkondoren er utbreidd over nesten alle amerikanske habitat, men han er oftast funnen i relativt opne område som ligg side om side med skog, som er viktig både for hekking og rasting. Vidare unngår kalkunkondorar generelt lukka skogkledde område som kan hemme evna deira til å flyge og har ein tendens til ofte å favorisere åsområde eller låge fjellområde som gjer det lettare å fange oppdrift med mindre innsats. Dei lever helst under 3000 moh., og vanlegvis langt lågare.
Arten har ein stabil populasjonsstorleik og er kategorisert som livskraftig av IUCN.
Piz Bial
Piz Bial er eit fjell i Albulafjella, i Graubünden i Sveits.
Delfiakake
Delfiakake er ei konfektkake som er laga med kokosfeitt (den opphavlege oppskrifta er med delfiafett, derav namnet) og kokesjokolade som hovudingrediensar. Det spesielle med delfiakake er at ho ikkje treng å steikast i omn. Kaka må berre stå kjølig så ho stivnar. Ein lagar henne særleg til jul.
Delfiakake består av lag av sjokolade, som på grunn av kokosfeittet får ein fast, men tyggevennleg konsistens, og mellom desse laga marsipan og søt kjeks, gjerne Per kjeks. Ho vert gjerne pynta med geletoppar. Ein annan måte å lage kaka på er å blande all sjokolade- og kokosfeittmassen med alt ein vil bruke til fyll, det vere seg Per kjeks, marsipan, nøtter, tørka aprikosar, rosinar eller anna.
Báhko
Báhko, tidlegare skrive Bágo, er eit forlag som held til i Árran på Drag i Hamarøy kommune og som gir ut lulesamiskrelatert litteratur, triviallitteratur og undervisningsmateriell på lulesamisk språk.
Travel-Log
Travel-Log er det niande studioalbumet til J.J. Cale. Det kom ut i 1990 og var det første albumet hans på sju år. Med seg i studio hadde Cale mellom andre James Burton på gitar og Hoyt Axton på korvokal, i tillegg til kona Christine Lakeland.